GT kelias
GT kelias arba Didysis magistralinis kelias (angl. GT Road, Grand Trunk Road) – vienas seniausių ir ilgiausių pagrindinių kelių Azijoje. 2500 km ilgio kelias jungia Pietų Aziją su Centrine Azija, driekiasi Indijos subkontinento šiaurine dalimi nuo Čitagongo Bangladeše į vakarus link Pešavaro Pakistane ir Kabulo Afganistane. Šiame kelyje stovi Kalkuta, Benaresas, Delis ir Lahoras. GT kelias yra tebenaudojamas Indijoje ir Pakistane.